b"\n_START_ARTICLE_\nPotaplja\xc5\xa1ka oprema\n_START_SECTION_\nOsebna potaplja\xc5\xa1ka oprema\n_START_PARAGRAPH_\nTo je potaplja\xc5\xa1ka oprema, ki jo nosi potaplja\xc4\x8d za osebno za\xc5\xa1\xc4\x8dito ali udobje ali pa omogo\xc4\x8da potaplja\xc5\xa1ko aktivnost in lahko vklju\xc4\x8duje naslednje:_NEWLINE_\xe2\x80\xa2 Naprava za dihanje pod vodo_NEWLINE_\xe2\x80\xa2 SCUBA oprema: osnovna jeklenka, ki se nosi na hrbtu ali na boku in regulator odprtega kroga ali sistem ponovnega vdihavanja (Rebreather). Alternativni vir zraka kot npr. manj\xc5\xa1a rezervna jeklenka in dekompresijska jeklenka z lastnim regulatorjem. Sekundarni regulator (Octopus)._NEWLINE_\xe2\x80\xa2 Oprema za dostavo zraka s povr\xc5\xa1ja: \xc4\x8celada ali celoobrazna maska, ventil za izbiro alternativnega vira zraka, rezervna jeklenka in regulator.\n_START_SECTION_\nZa\xc5\xa1\xc4\x8dita pred izpostavljenostjo\n_START_PARAGRAPH_\nZa\xc5\xa1\xc4\x8dita pred temperaturo, piki in odrgninami. \xe2\x80\xa2_NEWLINE_V mrzli vodi je potrebna potaplja\xc5\xa1ka obleka kot npr. suha obleka (pri temperaturah od 0-10 \xc2\xb0C), mokra obleka (pri temperaturah od 11-25 \xc2\xb0C) ali obleka za vro\xc4\x8do vodo (samo pri dostavi zraka s povr\xc5\xa1ja)._NEWLINE_\xe2\x80\xa2 Komercialni potaplja\xc4\x8di kot za\xc5\xa1\xc4\x8dito proti odrgninam pogosto nosijo vrhnji kombinezon \xc4\x8dez obleko za temperaturno za\xc5\xa1\xc4\x8dito._NEWLINE_\xe2\x80\xa2 V zelo topli vodi (pri temperaturah od 26-30 \xc2\xb0C) se za za\xc5\xa1\xc4\x8dito uporabljajo razli\xc4\x8dni tipi trpe\xc5\xbenih dolgih vsakodnevnih obla\xc4\x8dil, kot tudi namenske obleke kot je 'potaplja\xc5\xa1ka ko\xc5\xbea' (narejena iz lycre) in kratke mokre obleke (shorty). V nekaterih primerih se uporabljajo tudi navadne kopalke._NEWLINE_\xe2\x80\xa2 Potaplja\xc5\xa1ke rokavice_NEWLINE_\xe2\x80\xa2 Potaplja\xc5\xa1ka kapuca_NEWLINE_\xe2\x80\xa2 Potaplja\xc5\xa1ki \xc4\x8devlji \xe2\x80\x93 pri suhih oblekah so \xc4\x8devlji obi\xc4\x8dajno del obleke_NEWLINE_\xe2\x80\xa2 Varovalna \xc4\x8delada za SCUBA potapljanje \xe2\x80\x93 ni del podvodne dihalne naprave in ima lahko vgrajeno \xc4\x8delno lu\xc4\x8d_NEWLINE_\xe2\x80\xa2 Potaplja\xc5\xa1ka veri\xc5\xbena srajca se lahko uporablja kot za\xc5\xa1\xc4\x8dita pred ugrizi velikih morskih \xc5\xbeivali_NEWLINE_\xe2\x80\xa2 Potaplja\xc5\xa1ka kletka se lahko uporablja kot za\xc5\xa1\xc4\x8dita pred velikimi plenilci\n_START_SECTION_\nStabilizacija in gibanje v vodi\n_START_PARAGRAPH_\n\xe2\x80\xa2 Hrbtna plo\xc5\xa1\xc4\x8da je struktura, ki povezuje plovno krilo s potaplja\xc5\xa1ko jeklenko in se preko nosilnih trakov pritrdi na hrbet potaplja\xc4\x8da._NEWLINE_\xe2\x80\xa2 Kompenzator plovnosti, znan tudi kot naprava za nadzor plovnosti, je v obliki jopi\xc4\x8da brez rokavov in se namesti na hrbet, vsebuje pa napihljiv mehur, ki se uporablja za nastavitev plovnosti potaplja\xc4\x8da pod vodo in zagotavlja pozitivno plovnost na povr\xc5\xa1ju. Kopenzator plovnosti je obi\xc4\x8dajno sestavni del nosilnega sistema, ki se uporablja za pritrditev SCUBA opreme na potaplja\xc4\x8da._NEWLINE_\xe2\x80\xa2 Potaplja\xc5\xa1ko pogonsko vozilo \xe2\x80\x93 pove\xc4\x8da doseg potaplja\xc4\x8da pod vodo_NEWLINE_\xe2\x80\xa2 Potaplja\xc5\xa1ki sistem ute\xc5\xbei \xe2\x80\x93 za protiute\xc5\xbe plovnosti potaplja\xc5\xa1ke obleke in potaplja\xc4\x8da, kar omogo\xc4\x8da potop. Profesionalni potaplja\xc4\x8di lahko uporabljajo dodatne ute\xc5\xbei, ki zagotavljajo stabilnost pri delu na dnu._NEWLINE_\xe2\x80\xa2 Plavuti za u\xc4\x8dinkovito plavanje\n_START_SECTION_\nOprema za nadzor potopa in navigacijo\n_START_PARAGRAPH_\n\xe2\x80\xa2 Merilec globine omogo\xc4\x8da potaplja\xc4\x8du nadzor nad globino, predvsem maksimalno globino in ob dodatni uporabi ure in dekompresijskih tablic omogo\xc4\x8da potaplja\xc4\x8du spremljati dekompresijske zahteve. Nekateri digitalni merilci globine prav tako prikazijejo hitrost dviganja, kar je pomemben faktor pri izogibanju dekompresijski bolezni._NEWLINE_\xe2\x80\xa2 Pneumofathometer je merilec globine, ki se uporablja na povr\xc5\xa1ju in prikazuje globino potaplja\xc4\x8da na nadzorni plo\xc5\xa1\xc4\x8di na povr\xc5\xa1ju._NEWLINE_\xe2\x80\xa2 Potaplja\xc5\xa1ki ra\xc4\x8dunalnik pomaga potaplja\xc4\x8du, da se izogne dekompresijski bolezni tako, da prikazuje dekompresijske postanke, potrebne za posamezen potop. Ve\xc4\x8dina potaplja\xc5\xa1kih ra\xc4\x8dunalnikov prav tako prikazuje globino, \xc4\x8das in hitrost dviga. Nekateri prikazujejo tudi izpostavljenost toksi\xc4\x8dnosti kisika in temperaturo vode._NEWLINE_\xe2\x80\xa2 Potaplja\xc5\xa1ka ura se uporablja skupaj z merilcem globine za nadzor dekompresije z dekompresijskimi tablicami._NEWLINE_\xe2\x80\xa2 Kompas za podvodno navigacijo._NEWLINE_\xe2\x80\xa2 Podvodni merilec tlaka, znan tudi kot merile vsebnosti, se uporablja za nadzor preostanka zaloge dihalnega plina v potaplja\xc5\xa1ki jeklenki._NEWLINE_\xe2\x80\xa2 Vrv za razdalijo ali 'vrv za povratek domov' se lahko uporablja za vodenje potaplja\xc4\x8da nazaj na za\xc4\x8detno to\xc4\x8dko in ve\xc4\x8djo varnost pri slabi vidljivosti._NEWLINE_o Jamska vrv je vrv, ki jo napelje potaplja\xc4\x8d, ko prodira v jamo, s \xc4\x8dimer zagotovi, da je pot nazaj znana. Stalne jamske vrvi so ozna\xc4\x8dene z markacijami na vsek razpotjih in prikazujejo smer ob vrvi proti najbli\xc5\xbejemu izhodu.\n_START_SECTION_\nVidljivost in komunikacija\n_START_PARAGRAPH_\n\xe2\x80\xa2 Maska omogo\xc4\x8da potaplja\xc4\x8du jasno vidljivost pod vodo in \xc5\xa1\xc4\x8diti o\xc4\x8di._NEWLINE_\xe2\x80\xa2 Celoobrazna maska \xc5\xa1\xc4\x8diti obraz pred umazano ali mrzlo vodo in pove\xc4\x8da varnost, saj zavaruje dotok dihalnega plina na potaplja\xc4\x8dev obraz. \xc4\x8ce ne vsebuje ustnika, lahko potaplja\xc4\x8d govori, kar omogo\xc4\x8da uporabo komunikacijske opreme._NEWLINE_\xe2\x80\xa2 Potaplja\xc5\xa1ke \xc4\x8delade so pogosto uporabljene pri dostavi zraka s povr\xc5\xa1ja. Zagotavljajo iste prednosti, kot celoobrazna maska, poleg tega pa zagotavljajo zelo varno povezavo za dotok plina potaplja\xc4\x8du in dodatno zavaruje glavo._NEWLINE_\xe2\x80\xa2 Podvodne pisalne table in pisala se uporabljajo za dostavo predpotopnih na\xc4\x8drtov pod vodo, za zapisovanje dejstev pod vodo in v pomo\xc4\x8d pri komunikaciji z drugimi potaplja\xc4\x8di._NEWLINE_\xe2\x80\xa2 Bakle in svetilke so bistven del varnosti v slabi vidljivosti ali v temnem okolju, kot je no\xc4\x8dno potapljanje ali potapljanje na ladijskih razbitinah in jamah. Uporabne so za komunicijo in signaliziranje tako pod vodo, kot tudi na povr\xc5\xa1ju pono\xc4\x8di. Potaplja\xc4\x8di potrebujejo umetno svetlobo v plitki in \xc4\x8disti vodi, da prika\xc5\xbeejo rde\xc4\x8di del barvnega spektra svetlobe, saj se ta del son\xc4\x8dne svetlobe se absorbira med potjo skozi vodo._NEWLINE_\xe2\x80\xa2 Ro\xc4\x8dni sonar za potaplja\xc4\x8da.\n_START_SECTION_\nVarovalna oprema\n_START_PARAGRAPH_\n\xe2\x80\xa2 Potaplja\xc4\x8devi varnostni jermeni, na katere se lahko pritrdi varnostna vrv._NEWLINE_\xe2\x80\xa2 Varnostna vrv: vrv od potaplja\xc4\x8da do varovalca na povr\xc5\xa1inski kontrolni to\xc4\x8dki, ki se lahko uporablja za:_NEWLINE_o Komunikacijo podvodnimi signali preko vrvi,_NEWLINE_o Omogo\xc4\x8da potaplja\xc4\x8du, ki je v pripravljenosti, da sledi vrvi in najde potaplja\xc4\x8da,_NEWLINE_o Zagotavlja usmeritev povr\xc5\xa1inski kontrolni to\xc4\x8dki, da usmerja potaplja\xc4\x8da na povratku,_NEWLINE_o V pomo\xc4\x8d potaplja\xc4\x8du, da ohranja polo\xc5\xbeaj pri toku,_NEWLINE_o V nujnih primerih se uporabi za dvig potaplja\xc4\x8da na povr\xc5\xa1je,_NEWLINE_o V nekaterih primerih za dvig potaplja\xc4\x8da iz vode._NEWLINE_\xe2\x80\xa2 Vrv do sopotaplja\xc4\x8da: kratka vrv ali trak, ki povezuje dva potaplja\xc4\x8da v vodi in se uporablja za prepre\xc4\x8ditev lo\xc4\x8ditve v slabi vidljivosti in za komunikacijo preko vrvnih signalov._NEWLINE_\xe2\x80\xa2 Povr\xc5\xa1inska ozna\xc4\x8ditvena boja, ki prikazuje polo\xc5\xbeaj potaplja\xc4\x8dev ljudem na povr\xc5\xa1ju._NEWLINE_\xe2\x80\xa2 Zapoznitvena ali naknadno name\xc5\xa1\xc4\x8dena povr\xc5\xa1inska ozna\xc4\x8ditvena boja, ki se napihne na za\xc4\x8detku ali med dvigom na povr\xc5\xa1je, da prika\xc5\xbee polo\xc5\xbeaj potaplja\xc4\x8dev ekipi na povr\xc5\xa1ju in kot signal, da se potaplja\xc4\x8di dvigujejo._NEWLINE_\xe2\x80\xa2 Orodje za rezanje._NEWLINE_o No\xc5\xbe za rezanje vrvi, mre\xc5\xbe ter za raziskovanje in kopanje. Lahko se uporabi tudi kot osebno varovalo proti podvodnim plenilcem, \xc4\x8de je potrebno. Vendar ta zadnja uporaba ni priporo\xc4\x8dljiva, saj je obi\xc4\x8dajno neu\xc4\x8dinovita._NEWLINE_o Potaplja\xc5\xa1ki rezalnik vrvi ali mre\xc5\xbe. To je majhno ro\xc4\x8dno orodje, ki ga nosijo SCUBA potaplja\xc4\x8di, da se re\xc5\xa1ijo, \xc4\x8de se ujamejo v ribi\xc5\xa1ke mre\xc5\xbee ali vrvi. Ima majhno ostro rezilo, kot zamenjljiv skalpel znotraj majhnega utora. Na drugi strani je majhna luknja za pritrditev rezila na potaplja\xc4\x8da._NEWLINE_o Medicinske \xc5\xa1karje. Zelo u\xc4\x8dinkovite pri rezanju vrvi, ob nizkem tveganju za po\xc5\xa1kodbo ali \xc5\xa1kodo. Obi\xc4\x8dajno se nosi v \xc5\xbeepu ali posebnem namenskem etuiju._NEWLINE_\xe2\x80\xa2 Samodejne naprave za re\xc5\xa1evanje potaplja\xc4\x8da_NEWLINE_o Potaplja\xc5\xa1ko varovalo \xe2\x80\x93 enota za napihovanje/spu\xc5\xa1\xc4\x8danje kompenzatorja plovnosti, ki nadzoruje dihanje. \xc4\x8ce potaplja\xc4\x8d neha dihati, se aktivira alarm in \xc4\x8de ga potaplja\xc4\x8d ne prekine, enota samodejno napihne kompenzator plovnosti, ki v odprti vodi obi\xc4\x8dajno prinese potaplja\xc4\x8da na povr\xc5\xa1je. To je nov proizvod, ki je bil predstavljen na DEMA 2012. Ko je zapisano na uradni spletni strani, je njihova interpretacija priporo\xc4\x8dil American Heart Association (Ameri\xc5\xa1ka sr\xc4\x8dna organizaciija), da je treba potaplja\xc4\x8da ob zaznanju te\xc5\xbeav z dihanjem \xc4\x8dim prej dvigniti na povr\xc5\xa1je: bolj pomembno je zagotoviti nujno ventilacijo, kot pa z namenom postopnega dviga povzro\xc4\x8diti dalj\xc5\xa1e pomanjkanje kisika. o_NEWLINE_Divo \xe2\x80\x93 enota za napihovanje/spu\xc5\xa1\xc4\x8danje kompenzatorja plovnosti z mehanskim/pnevmatskim ventilom, ki se samodejno aktivira, \xc4\x8de potaplja\xc4\x8d preneha dihati ali \xc4\x8de tlak plina v jeklenki pade pod pet barov. Ta funkcija je odvisna od globine vode, dihanja potaplja\xc4\x8da in tlaka v jeklenki. \xc4\x8ce potaplja\xc4\x8d ne vdihne 30 sekund ali \xc4\x8de tlak plina v jeklenki pade pod pet barov, enota napihne kompenzator plovnosti, ki odprti vodi obi\xc4\x8dajno prinese potaplja\xc4\x8da na povr\xc5\xa1je."